Mès aquerò non èren senon suposicions que podien semblar importantes entàs joeni, mès non entà Kutuzov, que damb era sua experiéncia de setanta ans sabie enquia quin punt s‟auie de hèr cabau des rumors e com es òmes que desiren quauquarren son capables d‟apraiar es notícies de sòrta que semblen confirmar es sòns desirs; e sabie tanben qu‟en taus casi s‟omet de bon voler tot çò que les contraditz.